sagorsarker/bangla-wikipedia huggingface dataset:
দ্য ম্যান ইয়োর ম্যান কুড স্মেল লাইক

দ্য ম্যান ইয়োর ম্যান কুড স্মেল লাইক () ২০১০ সালে মার্কিন যুক্তরাষ্ট্রে নির্মিত একটি বিজ্ঞাপন চিত্র। প্রোক্টর এন্ড গ্যাম্বল কোম্পানী পুরুষমানুষের ব্যবহার্য ওল্ড স্পাইস ব্র্যান্ডের বডিওয়াশ বাজারজাতকরণের উদ্দেশ্যে এই বিজ্ঞাপন চিত্রটি নির্মাণ করেছিল। বিভিন্ন কারণে এই বিজ্ঞাপন চিত্রটি অসাধারণ জনপ্রিয়তা অর্জ্জন করতে সক্ষম হয়।
মাত্র ৩৩ সেকেণ্ড দীর্ঘ এই বিজ্ঞাপন চিত্রটির ২৯ সেকেণ্ড কালপরিধিতে উচ্চারিত শব্দের সংখ্যা ১০৮। ঠাসবুনোটে গাঁথা এই শব্দমালা মডেল ইসাইয়া মুস্তাফার কণ্ঠে স্পষ্ট ও তীক্ষ্ণভাবে উচ্চারিত হয়েছে। দৃশ্যের অবতারণা হয় স্নানাগারে, শাওয়ার দিয়ে তখনো পানি পড়ছে, সদ্যস্নাত ইসাইয়া মুস্তাফা দণ্ডায়মান দর্শকের মুখোমুখি। তার কোমড়ে তোয়ালে জড়ানো ; নগ্নবক্ষ ইসাইয়া মুস্তাফা পুরুষালি আবেদনে পরিপূর্ণ। তার উচ্চকিত কণ্ঠ এবং শব্দবাণ একমুহূর্তে মনোযোগ কেড়ে নেয়। সে বলে: “Hello ladies, look at your man, now back to ME. Now back at your man, now back to ME.” তারপর নিসংকোচে, আত্মবিশ্বাসে ঋদ্ধ কণ্ঠে সে নিজেই জানান দেয়: “Sadly, he isn’t ME”। তা হলে উপায়? ইসাইয়া মুস্তাফা অবিলম্বে সমাধান বাৎলে দেয়: ,“… but if he stopped using ladies scented body wash and switched to Old Spice, he could smell like he’s ME.”। অত:পর দৃঢ় কণ্ঠে সে আদেশের ভঙ্গীতে বলে: “Look down, back up;- where are you?”। তাইতো ভদ্রমহিলারা কোথায়? তারা কি তবে টিভি পর্দ্দার সম্মুখে নেই? না, ওল্ডস্পাইস নায়ক জানান দেয়: “You’re on a boat with the MAN your man could smell like.”। সে এখন স্বগৃহের স্নানাগার থেকে সমুদ্রে ভাসমান জাহাজের ডেকে। তারপর জাদুকরি টানে নাটকীয় ভঙ্গিমায় সে বলে, “What’s in your hand, back at me. I have it; it’s an oyster with two tickets to that thing you love.” । দর্শককে অবাক করে দিয়ে ঝিনুকটির চোয়াল ফুঁড়ে অজস্র হীরের স্ফটিক অবিরল গড়িয়ে পড়তে থাকে। আর জাদুকরের হাতের তালু থেকে জেগে ওঠে ওল্ড স্পাইস বডিওয়াশ ফর ম্যান-এর ঘন লাল রং কৌটা। এই অসম্ভাব্যতার প্রেক্ষাপটে ইসাইয়া মুস্তাফা উচ্চারণ করে: “Anything is possible when your man smells like Old Spice and not a lady.”।
২০১০ সালের ফেব্রুয়ারি মাসে এই বিজ্ঞাপন চিত্রটি সাধারণের দর্শনার্থে অবমুক্ত করা হয়। বিজ্ঞাপনটি এতই ফলপ্রসূ ছিল যে মাত্র ৬ মাসের মধ্যে ওল্ড স্পাইস বডিওয়াশ-এর বিক্রয় পূর্ববর্তী বৎসরের তুলনায় ১২৫ শতাংশ বৃদ্ধি পায়। অসাধারণ আকর্ষণীয়তার জন্য এটি সাধারণ্যে ব্যাপক জনপ্রিয়তা লাভ করে। একটি পরিসংখ্যানে দেখা যায় ফেব্রুয়ারি থেকে নভেম্বর এই ১০ মাসে ইউটিউবের মাধ্যমে এই বিজ্ঞাপন চিত্রটি ২৩.৭ মিলিয়ন বার অবলোকিত হয়। ২০১০ সালের শেষভাগে এই বিজ্ঞাপন চিত্রটির মাধ্যমে “ওল্ডস্পাইস” পুরুষমানুষের ব্যবহার্য টয়লেট সামগ্রীর নির্ভরযোগ্য ব্র্যান্ডে পরিণত হয়। “কান লিও ইন্টারন্যাশনাল এডভারটাইজিং উৎসবে” এটি “গ্র প্রি” পুরস্কার লাভ করে। উপরন্তু “প্রাইমটাইম এমি এওয়ার্ড ফর আউটস্ট্যান্ডিং কমার্শিয়াল” পুরস্কার অর্জ্জন করে।
কাভি খুশি কাভি গাম...

কাভি খুশি কাভি গাম (হিন্দি: कभी खुशि कभी गम) হল করণ জোহর পরিচালিত ২০০১ সালের ভারতীয় হিন্দি ভাষার নাট্য চলচ্চিত্র।
অমিতাভ বচ্চন,জয়া বচ্চন,শাহরুখ খান,কাজল,ঋত্বিক রোশন,কারিনা কাপুর অভিনীত চলচ্চিত্র।
দরিদ্র ঘরের মেয়েকে বিয়ে করার জন্য ধনী রাহুলকে তার বাবা পরিত্যাগ করে। রাহুল বাড়ি থেকে বেরিয়ে যায় ও একটি নতুন জীবন গড়ার জন্য লন্ডনে যান। বছরখানেক পরে তার ছোট ভাই রোহান রাহুলকে দেশে ফিরিয়ে আনতে এবং পরিবারকে পুনরায় একত্রিত করার মিশনে লন্ডন যাত্রা করে। এক সময় রোহান পরিবারকে পুনরায় একত্রিত করার মিশনে সফল হয়।
চলচ্চিত্রটি প্রথম দিন সাত কোটি এবং সপ্তাহান্তে ১৪ কোটি আয় করে।যা সেই সময়ের রেকর্ড ছিল। এই চলচ্চিত্রটি মোট ১৭১.২৯ কোটি আয় করে। এটি গদর: এক প্রেম কাহানি এর পরে ২০০১ সালের সবচেয়ে বেশি আয় করা সিনেমা ছিল।
সেলিনা হায়াৎ আইভী

সেলিনা হায়াৎ আইভী (জন্ম ৫ জুন ১৯৬৬) বাংলাদেশ আওয়ামী লীগের একজন রাজনীতিবিদ এবং নারায়ণগঞ্জ সিটি কর্পোরেশনের মেয়র ছিলেন। তিনি ২০০৮ সাল থেকে সিটি কর্পোরেশনের মেয়র হিসেবে নির্বাচিত হওয়ার পূর্ব পর্যন্ত বিলুপ্ত নারায়ণগঞ্জ পৌরসভার মেয়র ছিলেন। তিনি বাংলাদেশের সিটি কর্পোরেশনের প্রথম নারী মেয়র।
আইভী ১৯৬৬ সালের ৫ জুন নারায়ণগঞ্জের একটি রাজনৈতিক পরিবারে জন্মগ্রহণ করেন। তার পিতার নাম আলী আহাম্মদ চুনকা এবং মাতা মমতাজ বেগম। আলী আহাম্মদ চুনকা বাংলাদেশ স্বাধীনতা লাভের পর অনুষ্ঠিত নারায়ণগঞ্জ পৌরসভা নির্বাচনে জয় লাভ করে মেয়র হিসেবে দায়িত্ব পালন করেন। পরিবারের পাঁচ সন্তানের মধ্যে আইভী জ্যেষ্ঠ। তিনি দেওভোগ আখড়া প্রাথমিক বিদ্যালয় হতে শিক্ষা জীবন শুরু করেন। পরবর্তীতে তিনি নারায়ণগঞ্জ প্রিপারেটরী স্কুলে ভর্তি হন এবং ষষ্ঠ শ্রেণী পর্যন্ত লেখাপড়া করেন। অতঃপর তিনি মর্গ্যান বালিকা উচ্চ বিদ্যালয়ে ভর্তি হন। ১৯৭৯ সালে ট্যালেন্টপুলে জুনিয়র স্কলারশিপ পান এবং ১৯৮২ সালে মাধ্যমিক স্কুল সার্টিফিকেট পরীক্ষায় স্টারমার্কসহ উত্তীর্ণ হন।
এরপর তিনি ১৯৮৫ সালে রাশিয়া সরকারের বৃত্তি নিয়ে চিকিৎসা বিজ্ঞানে শিক্ষা গ্রহণের জন্য ওডেসা পিরাগোব মেডিক্যাল ইনস্টিটিউটে ভর্তি হন এবং ১৯৯২ সালে এমবিবিএস ডিগ্রি লাভ করেন। পরবর্তীতে ১৯৯২-৯৩ সালে ঢাকা মিডফোর্ট হাসপাতালে ইন্টার্নি সম্পন্ন করেন। কর্মজীবনে তিনি ১৯৯৩ থেকে ১৯৯৪ সাল পর্যন্ত মিডফোর্ট হাসপাতালে এবং ১৯৯৪ থেকে ১৯৯৫ সাল পর্যন্ত নারায়ণগঞ্জ হাসপাতালে অনারারি চিকিৎসক হিসেবে কাজ করেন।
আইভী শিক্ষার্থী থাকাবস্থায় পিতার সাথে রাজনীতে যুক্ত হন। ১৯৯৩ সালে তিনি নারায়ণগঞ্জ শহর আওয়ামী লীগের স্বাস্থ্য ও পরিবেশ বিষয়ক সম্পাদিকা ছিলেন। ২০০৩ সালে অনুষ্ঠিত পৌর চেয়ারম্যান নির্বাচনে অংশগ্রহণ জয়লাভ করে নারায়ণগঞ্জ পৌরসভার প্রথম নারী চেয়ারম্যান নির্বাচিত হন। বর্তমানে তিনি নারায়ণগঞ্জ শহর আওয়ামী লীগের সিনিয়র সহ-সভাপতির দায়িত্ব পালন করছেন। তিনি আলী আহাম্মদ চুনকা ফাউন্ডেশন এবং নারায়ণগঞ্জ হার্ট ফাউন্ডেশন-এর প্রতিষ্ঠাতা সভাপতি এবং তিনি স্বাধীনতা চিকিৎসক পরিষদ (স্বাচিপ)-এর নারায়ণগঞ্জ জেলার আহ্বায়কের দায়িত্বে আছেন।
২০১১ সালের ৩০ অক্টোবর নারয়ণগঞ্জ সিটি কর্পোরেশনের প্রথম নির্বাচন অনুষ্ঠিত হয়। নির্বাচনে স্বতন্ত্র প্রার্থী হিসেবে তিনি মেয়র হিসেবে জয়লাভ করেন। ২৭ নভেম্বর তিনি বাংলাদেশের প্রথম নারী সিটি কর্পোরেশন মেয়র হিসেবে শপথ গ্রহণ করেন এবং ১ ডিসেম্বর দায়িত্ব গ্রহণ করেন। ২০১৬ সালের ২২ ডিসেম্বর দ্বিতীয় নির্বাচনে তিনি আওয়ামী লীগের প্রার্থী হিসেবে পুনরায় নির্বাচিত হন। ২০১৭ সালের ৫ জানুয়ারি মেয়র হিসেবে দ্বিতীয় মেয়াদে শপথ গ্রহণ করেন।
১৬ জানুয়ারি ২০২২ নির্বাচনে তৃৃতীয়বারের মতো মেয়র নির্বাচিত হন।
২০২২ সালের ২২ আগষ্টের প্রজ্ঞাপন অনুযায়ী সেলিনা হায়াৎ আইভী প্রতিমন্ত্রীর পদমর্যাদা ভোগ করবেন।
১৯ আগস্ট ২০২৪ সালে তিনি দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।
আইভী ১৯৯৫ সালের ১৫ নভেম্বর রাজবাড়ী নিবাসী কাজী আহসান হায়াৎ-এর সাথে বিবাহ বন্ধনে আবদ্ধ হন। এই দম্পতির দুই পুত্র সন্তান, কাজী সাদমান হায়াৎ সীমান্ত ও কাজী সারজিল হায়াৎ অনন্ত।
রাজনীতিতে বিশেষ অবদানের জন্য ২০১৬ সালে তিনি অনন্যা শীর্ষ দশ সম্মাননায় ভূষিত হন।
হিমঝুরি

হিমঝুরি বা কর্ক গাছ () গণের একমাত্র প্রজাতি। এটি দক্ষিণ-পূর্ব এশিয়া অঞ্চলের স্থানীয় গাছ। হিন্দিতে এটি আকাশনিম বা আকাশমল্লি নামেও পরিচিত। রবীন্দ্রনাথ ঠাকুর এর বাংলা নাম দেন হিমঝুরি। 
হিমঝুরি সুউচ্চ চিরসবুজ বৃক্ষ। খাড়া ডালপালায় নোয়ানো আগা, ছোটখাটো ডালের মতো সরু পত্রিকাবহুল পক্ষাকার যৌগপত্র। ফুল মধুগন্ধী, ফোটে রাতে, ভোরের আগেই ঝরে পড়ে, শাখান্তের বড়সড় যৌগিক মঞ্জরিতে, ছাড়াছাড়া ভাবে। ফুলগুলো সাদা ও নলাকার। নলমুখে বসানো থাকে পাঁচটি খুদে পাপড়ির একটি তারা। ফাঁকে ফাঁকে আছে পাঁচটি পরাগধনী, যেন সযত্নে বসানো রত্নপাথর, সাদা বা হলুদ; গর্ভকেশরযুক্ত। ফলগুলো সরু, লম্বা, আগা ও গোড়া ছুঁচালো, সরু সরু পক্ষল বীজে ভরাট, এক ফুট বা ততোধিক দীর্ঘ। বীজগুলো ঈষৎ স্বচ্ছ পাখনাঘেরা এবং সে কারণেই উড়ুক্কু ও দূরগামী। এই গাছ ছায়াঘন নয় এবং শিকড় অগভীর হওয়ায় ঝড়ে উপড়ে পড়ার সম্ভাবনা থাকে, তাই পথতরুর অনুপযোগী। বীজ ছাড়াও গাছের শিকড় থেকে গজানো চারা থেকেই বংশবিস্তার।
হিমঝুরির কাঠ নরম, হালকা, হলুদ, মসৃণ এবং আসবাব ও সজ্জাকার্যের উপযোগী। ইন্দোনেশিয়ায় বাকলের তেতো রস থেকে জ্বরের ওষুধ বানানো হয়।
সুশীল কুমার দে

ড. সুশীল কুমার দে (জন্মঃ ২৯ জানুয়ারি, ১৮৯০ - মৃত্যুঃ ৩১ জানুয়ারি, ১৯৬৮) ঢাকা বিশ্ববিদ্যালয়ের কৃতী শিক্ষক ছিলেন। এছাড়াও তিনি বিশিষ্ট সাহিত্যিক ছিলেন।
ড. দে কলকাতায় ২৯ জানুয়ারি, ১৮৯০ সালে জন্মগ্রহণ করেন। তাঁর পিতার নাম ছিল সতীশচন্দ্র। ডাক্তার পিতার কর্মক্ষেত্র কটকের র‌্যাভেন শ কলেজিয়েট স্কুল' থেকে বৃত্তিসহ প্রথম বিভাগে এন্ট্রান্স পাশ করেন ১৯০৫ সালে। অতঃপর কলিকাতা প্রেসিডেন্সী কলেজে ভর্তি হন। এখান থেকে ১৯০৭ সালে এফ.এ বা ফার্স্ট আর্টস পরীক্ষায় পাস করেন এবং বৃত্তি পান। এ কলেজ থেকেই ১৯০৯ সালে ইংরেজিতে প্রথম শ্রেণীতে অনার্স ও বৃত্তিসহ বি.এ; ১৯১১ সালে ইংরেজিতে প্রথম শ্রেণীতে এম.এ পাস করে বিশ্ববিদ্যালয়ের পদক ও পুরস্কার পান। পরের বছর অর্থাৎ ১৯১২ সালে বি.এল পাশ করেন।
৩ বছর পর ১৯১২ সালে পূর্বে অধ্যয়নকৃত প্রতিষ্ঠান হিসেবে প্রেসিডেন্সী কলেজেই ইংরেজির অধ্যাপক হিসেবে কর্মজীবন শুরু করেন সুশীল কুমার দে। পরবর্তীতে ১৯১৩ থেকে ১৯২৩ সাল পর্যন্ত কলিকাতা বিশ্ববিদ্যালয়ে ইংরেজি, ভারতীয় ভাষা এবং সংস্কৃতের লেক্‌চারার ছিলেন তিনি।
এরপর ১৯২৩ সালে "প্রাচ্যের অক্সফোর্ড" খ্যাত ঢাকা বিশ্ববিদ্যালয়ের ইংরেজির রীডার ও ক্রমে সংস্কৃতের প্রধান অধ্যাপক হিসেবে নিযুক্ত হন তিনি। ১৯৪৭ সালে শিক্ষকতা জীবন থেকে অবসর নেন সুশীল কুমার দে।
এর মধ্যেই ইউরোপে গিয়ে লন্ডন স্কুল অফ ওরিয়েন্টাল স্টাডিজে সংস্কৃত অলঙ্কার সাহিত্যের ইতিহাসের অভিসন্দর্ভের জন্য 'ডি.লিট' উপাধি পান। 'বন ইউনিভার্সিটিতে' ভাষাতত্ত্ব বিষয়ে আলোচনা করেন এবং পুস্তক-সম্পাদনার পদ্ধতি বিষয়ে শিক্ষালাভ করেন।
এরপর ঢাকায় ফিরে গিয়ে শিক্ষকতা পেশার পাশাপাশি পুঁথি সংগ্রহ করা তাঁর অন্য কাজ ছিল। সরকারের সাহায্যে মাত্র ১০ হাজার টাকায় তিনি ২০ হাজার পুঁথি সংগ্রহ করেন। পরবর্তীতে তাঁর এই সংগ্রহশালা ২৫ হাজারে উঠেছিল। সংগৃহীত ৯ হাজারের বেশি বাংলা প্রবাদ অর্থসহ সঙ্কলন করেছিলেন সুশীল কুমার দে।
বিভিন্ন ভাষায় তাঁর শতাধিক প্রবন্ধ আছে। রচিত বাংলা ৯টি গ্রন্থের মধ্যে ৬টি কাব্যগ্রন্থ। এছাড়াও, ৮টি গ্রন্থ সম্পাদনা করেছেন। তাঁর রচিত ৫টি ইংরেজি রচনা হচ্ছে -
রচিত উল্লেখযোগ্য গ্রন্থ হচ্ছে -
এছাড়াও, 'দীনবন্ধু মিত্র' (১৩৫৮) তাঁর রচিত একটি উল্লেখযোগ্য জীবনী গ্রন্থ।
পুনার ভাণ্ডারকর রিসার্চ ইন্‌স্টিটিউটের উদ্যোগে প্রাচ্য ও পাশ্চাত্য মনীষীগণের সহায়তায় বিরাট মহাভারতের সংস্করণ প্রকাশিত হয়। এতে তিনি উদ্যোগপর্ব সম্পাদন করেছিলেন। এছাড়াও, দ্রোণপর্বের কাজেও হাত দিয়েছিলেন তিনি।
বাঙলা সরকারের প্রধান গবেষক ছিলেন তিনি। অবসর গ্রহণের পর যাদবপুর বিশ্ববিদ্যালয়ে কিছুকাল বাংলা বিভাগের প্রধান ছিলেন সুশীল কুমার দে। এছাড়াও, পুনার ডেকান রিসার্ট ইন্‌স্টিটিউটের ইতিহাসভিত্তিক সংস্কৃত অভিধান রচনায় সম্পাদকমণ্ডলীর সভাপতি ও লন্ডন বিশ্ববিদ্যালয়ের ভিজিটিং লেক্‌চারার ছিলেন তিনি।
দীর্ঘদিন বঙ্গীয় সাহিত্য পরিষদের সঙ্গে যুক্ত ছিলেন ড. দে। ১৯৫০ এবং ১৯৫৬ সালে - দু'বার এর সভাপতি হিসেবে নির্বাচিত হয়েছিলেন তিনি।
সরকারী ও বেসরকারী প্রতিষ্ঠান থেকে তিনি বহু সম্মান পেয়েছেন। তন্মধ্যে -
মেটেচাঁদি চড়ুইভরত

মেটেচাঁদি চড়ুইভরত (), বালুচাটা বা ধুলচাটা আলাউডিডি (Alaudidae) গোত্র বা পরিবারের অন্তর্গত ছোট আকৃতির মেঠো পাখি। সাধারণত নিরিবিলি বালুময় নদীতীর ও বিরান মাঠে ধীরপায়ে লাফিয়ে ও হেঁটে বেড়ায় এই পাখিরা। শুকনো ও ধুলাময় মাটিতে ঠোকর দিয়ে খাবার খায়। কর্ষিত জমি, শুকনো মুক্ত অঞ্চল, শিলাময় এলাকা এ পাখির প্রিয় আবাস। সাধারণত জোড়ায় জোড়ায় থাকে। শীতকালে বড় বড় দলে ঘুরে বেড়ায়।
ভারত, পাকিস্তান, নেপাল, বাংলাদেশ, শ্রীলঙ্কা মেটেচাঁদি চড়ুইভরতের মূল আবাসস্থল। প্রায় ২৯ লক্ষ ৭০ হাজার বর্গ কিলোমিটার এলাকা জুড়ে এদের আবাস।
প্রাপ্তবয়স্ক পুরুষ ও স্ত্রী পাখির চেহারা ভিন্ন। পুরুষ পাখির পিঠ বালি-বাদামি, ডানার পালক কালচে, মাথার চাঁদি ও ঘাড়ের পেছন ধূসর। পুরুষ পাখির পেট ও বুক থেকে গলা আবধি গাঢ় কালো রঙের পালক থাকে। স্ত্রী পাখির এটি থাকে না। স্ত্রী পাখি অনেকটা স্ত্রী চড়ুইয়ের মত দেখতে। স্ত্রী পাখির পিঠ ও দেহতল লম্বা লম্বা দাগসহ পুরো বালি-বাদামি। মুখ ফিকে পাটকিলে। দেহ দৈর্ঘ্য ১৩ সেন্টিমিটার। ওজন ১৬ গ্রাম। 
মেটেচাঁদি চড়ুইভরতের একাধিক উপপ্রজাতি রয়েছে।
খাদ্যতালিকায় আছে বীজ, পিঁপড়া, গুবরে পোকা ও অন্যান্য পোকামাকড়।
সারা বছরই এই পাখির প্রজনন মৌসুম। তবে স্থানভেদে প্রজননের নির্দিষ্ট মৌসুম দেখা যায়। প্রজনন মৌসুমে পুরুষ ভরত নেচে কুঁদে স্ত্রী পাখির মন জয় করার চেষ্টা চালায়। প্রাকৃতিক খোদলে ঘাস, পালক বিছিয়ে বাসা বানায়। দু-তিনটি বাদামী ছিটযুক্ত ডিম পাড়ে। স্ত্রী পুরুষ দুজনেই ডিমে তা দেয়। ১৩ থেকে ১৪ দিন পরে ডিম ফুটে বাচ্চা বের হয়। বাবা মা দুজনেই সন্তানের পরিচর্যা করে, তবে মা ভরত এসময় বেশি পরিচর্যা করে।
কমলা দামা

কমলা দামা (বৈজ্ঞানিক নাম:"Zoothera citrina") দক্ষিণ এশিয়ার দেশ বাংলাদেশের ১৫ প্রজাতির দামা পরিবারের একটি পাখি। দামা পরিবারের অন্যান্য প্রজাতিগুলি হচ্ছে আঁশটে দামা, ধলাঘার কালিদামা, ধলাপাখ কালিদামা, কালাবুক দামা, কালাপাশ দামা, কালচে দামা, লালগলা দামা, নীল শীষদামা, নীল শীলাদামা, পাতি কালিদামা, টিকেলের দামা, ভ্রুলেখা দামা, খয়রাপিঠ দামা ও লম্বা ঠোঁট দামা। এরা কমলাফুলি বা কমলা দোয়েল নামেও পরিচিত। ফকিরহাটে মেটে দোয়েল বা কমলা বউ বলে।।এই ১৫ প্রজাতির মধ্যে কেবল কমলা দামা বাংলাদেশে স্থায়ীভাবে বসবাসকারী দুর্লভ দামা। বাকি ১৪ প্রজাতি মাঝে মাঝে, বিশেষ করে শীতকালে দেখা যায়।
কমলাবউ দোয়েল আকারের পাখি। লম্বায় ২১ থেকে ২২ সেন্টিমিটার। ওজন ৬০ গ্রাম। পুরুষ পাখির মাথার চাঁদি, ঘাড় ও বুকের রং গাঢ় কমলা। তাতে আছে হালকা হলুদের ছোঁয়া ও লালচে আভা। পেট ও লেজের নিচটা সাদা। পিঠ ও লেজের ওপরটা নীলচে-ধূসর। ডানার প্রান্তে রয়েছে কয়েকটি সাদা দাগ। স্ত্রীটি দেখতে পুরুষটির মতোই, তবে বুকের রং একটু ফিকে এবং পিঠ ও লেজ ছাইরঙা। স্ত্রী-পুরুষনির্বিশেষে ঠোঁট কালচে; পা ও আঙুল হালকা গোলাপি। মায়াবী চোখের মণি পিঙ্গল। বাচ্চাগুলোর রং গাঢ় ধূসর, তার ওপর কমলা ছোপ।
এরা বেশ লাজুক। মানুষের চোখের আড়ালে গ্রামীণ ঝোপ-জঙ্গল, বন-বাগান বা বাঁশঝাড়ের স্যাঁতসেঁতে নির্জন পরিবেশে থাকতে পছন্দ করে। প্রজননের সময় ছাড়া সাধারণত একাকী জোড়পায়ে ছোট ছোট লাফ দিয়ে ঘুরে বেড়ায়। মাটিতে পড়ে থাকা পাতা উল্টে পোকামাকড়, কেঁচো ইত্যাদি খায়। ফলও খেতে পারে। ‘চিরি-চিরি-রিরি...ঝিরি বা কিরি-কিরি...কিরি-কিরি’ স্বরে ডাকে।
এপ্রিল থেকে জুন প্রজননকাল। এক থেকে পাঁচ মিটার উঁচু কোনো গাছের ঘন পাতাওয়ালা দুই ডালের ফাঁকে শুকনা পাতা, মস, ঘাস, সরু শিকড় ও মাটি দিয়ে চায়ের পেয়ালার মতো বেশ মজবুত বাসা বানায়। স্ত্রী কমলাবউ তিন-চারটি গোলাপি ডিম পাড়ে। তাতে থাকে নীলচে ও ফিকে আভা। আর সামান্য ছিট-ছোপ। ডিম ফোটে ১৪ দিনে। বাচ্চারা উড়তে শেখে ১০ দিনে।
ভোমরা ছোটন

প্রাপ্তবয়স্ক ছোট) পাখির পিঠের পালক কালচে বাদামি দাগসমেত হালকা পীত বর্ণের। মাথার চাঁদি ধূসর-বাদামি। লেজ ফিকে। ছেলে ও মেয়ে উভয় পাখির চোখ পিঙ্গল বাদামি, জলপাই বাদামি বা খড় বর্ণের। পা ও পায়ের পাতা মেটে। অপ্রাপ্তবয়স্ক পাখির মাথায় মোটা লম্বা দাগ থাকে এবং দেহতল হলদে। শুকনো ঘাস ও পাতা-নল দিয়ে মার্চ-জুলাই মাসে নল বা শণের ডগায় ডিম্বাকৃতির বা মোচাকার বাসা বানায়। চার-পাঁচটি ডিম দেয়। ডিম ফিকে নীল। ডিম থেকে ১০ দিনেই ছানা ফোটে। মা-বাবা উভয়ে মিলেই সংসারের বাকি কাজ চালিয়ে যায়।
ভোমরা ছোটনের খাদ্যতালিকায় রয়েছে ফড়িং, পিঁপড়া, মাকড়সা, শুঁয়োপোকা, গুবরেপোকা আর ফলের বীজ।
দক্ষিণ এশিয়ার দেশ বাংলাদেশে পাখিটি উল্লেখযোগ্য পরিমাণ রয়েছে। এদেশে সাধারণত আর্দ্র আবাদি জমিতে পাখিটি দেখা যায়। এছাড়াও ইউরোপের দক্ষিণাঞ্চল, আফ্রিকা, অস্ট্রেলিয়ার উত্তরাঞ্চল, মালদ্বীপ ছাড়া উপগ্রীষ্মমণ্ডলীয় এশিয়াতে পাখিটির বিস্তৃতি রয়েছে।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ১০০ মিটার

২০০৮ অলিম্পিক গেমসে পুরুষদের ১০০মিটার সবেগে দৌড়ানোর প্রতিযোগিতা আগস্টের ১৫ ও ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে। ফাইনাল ৯.৬৯সেকেন্ড সময়ে বিশ্বরেকর্ড গড়ে জেতেন জামাইকান উসেইন বোল্ট।
দৌড়ের ৭০মিটারের মাথাতেই বোল্ট বাকিদের থেকে এতটাই এগিয়ে পড়েন, যে উল্লাসে তিনি দুহাত ছড়িয়ে দিয়ে বুকে চাপড় মারতে থাকেন। বোল্ট ওরকমভাবে প্রতিযোগিতার মাঝপথে বুক চাপড়ে বাড়াবাড়ি করেছেন বলে তার সমালোচনা করে ক্রিস আকাবুসি বলেন, এর জন্য তিনি আরও ভাল সময়ের রেকর্ড করার সুযোগ হারালেন। IOC প্রেসিডেন্ট জাক রোজও এই ঘটনাকে অসম্মানজনক বলে নিন্দা করেন। বোল্ট যদিও অভিযোগ অস্বীকার করে নিজের স্বপক্ষে যুক্তিতে বলেন, "আমি কোনো আস্ফালন করিনি। যখন আমি দেখলাম আশে-পাশে কেউ নেই, তখন দারুণ আনন্দ হয়েছিল।"
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
প্রত্যেক জাতীয় অলিম্পিক কমিটি (NOC) সর্বাধিক তিনজন প্রতিযোগীকে পাঠাতে পারে যদি তারা যোগ্যতানির্ণায়ক সময়কালে (১লা জানুয়ারী ২০০৭ থেকে ২৩শে জুলাই ২০০৮) A মান অর্জন করে। অন্যথায়, তারা একই যোগ্যতানির্ণায়ক সময়কালে যাচাই করা B মানের (১০.২৮) একজন প্রতিযোগী পাঠাতে পারে।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রথম রাউন্ড অনুষ্ঠিত হয় ১৫ই আগস্ট। প্রত্যেক হিটের প্রথম তিনজন ও সবমিলিয়ে পরবর্তী সেরা দশজনকে নিয়ে কোয়ার্টার ফাইনাল অনুষ্ঠিত হয়।
হিট ১
হিট
হিট ৩
হিট ৪
হিট ৫
হিট ৬
হিট ৭
হিট ৮
হিট ৯
হিট ১০
১৫ই আগস্ট কোয়ার্টার ফাইনাল অনুষ্ঠিত হয়। প্রত্যেক হিটের প্রথম তিন জন প্রতিযোগী ও সেইসঙ্গে সবমিলিয়ে পরবর্তী দ্রুততম প্রতিযোগী সেমিফাইনালের যোগ্যতাঅর্জন করে।
কোয়ার্টার ফাইনাল ১
কোয়ার্টার ফাইনাল ২
কোয়ার্টার ফাইনাল ৩
কোয়ার্টার ফাইনাল ৪
কোয়ার্টার ফাইনাল ৫
আগস্টের ১৬ তারিখে সেমিফাইনাল অনুষ্ঠিত হয়। প্রত্যেক সেমিফাইনালের প্রথম চারজন প্রতিযোগী ফাইনালের যোগ্যতা অর্জন করে।
সেমিফাইনাল ১
সেমিফাইনাল ২
আগস্টের ১৬ তারিখে ফাইনাল আয়োজিত হয়।
গ্রান্দের ধারা

গ্রান্দের ধারা হলো গণিতের একটি বিচ্যুত প্রকৃতির ধারা। ধারাটি হচ্ছে ১ - ১ + ১ - ১ + ... ...। অসীম প্রকৃতির এই ধারটি নিয়ে গণিতবিদদের মধ্যে বিতর্ক রয়েছে। কারও মতে, এর মান হবে শূন্য (০)। তাদের যুক্তিতে ১ - ১ + ১ - ১ + ... ... = (১ - ১) + (১ - ১) + (১ - ১) + ... ... ... = ০ + ০ + ০ + ... ... = ০। অন্যদের মতে এই ধারার যোগফল এক (১)। অর্থাৎ ১ + (- ১ + ১) + (- ১ + ১) + (- ১ + ১) + ... ... ... = ১ + ০ + ০ + ০ + ... ... = ১। এই ধারাই গ্র্যান্দের ধারা হিসেবে পরিচিত।
ইতালির গণিতবিদ ও দার্শনিক যাজক লুইগি গ্র্যান্দের নামে এই অসীম ধারার নামকরণ করা হয়েছে। ১৭০৩ সালে সর্বপ্রথম তিনি এই অনন্ত ধারার সম্ভাব্য প্রকৃতি ও ফলাফল নিয়ে বিশদ তথ্য প্রকাশ করেন।
শাহজাহান চৌধুরী (চলচ্চিত্র পরিচালক)

শাহজাহান চৌধুরী (), তিনি বাংলাদেশের একজন বিখ্যাত চলচ্চিত্র পরিচালক। তিনি ১৯৬৩ সাল থেকে মাত্র ১৭ বছর বয়সে সহকারী পরিচালক হিসেবে কাজ শুরু করেন। এছাড়াও তিনি চলচ্চিত্র ও নাটকের সংলাপ রচনা, নাটক নির্মাণ, গীত রচনা ও লেখালেখির সঙ্গে জড়িত রয়েছেন। তিনি বেশ কয়েকটি দর্শকনন্দিত চলচ্চিত্র নির্মাণ করেছেন। তিনি ১৯৬৩ সাল থেকে চলচ্চিত্রের সাথে জড়িয়ে আছেন, তৎকালীন পূর্ব পাকিস্তান আমলে পরিচালক "কায়সার পাশা"-এর সহকারী হিসেবে তার প্রথম কাজ উর্দু চলচ্চিত্রে নাম "মালান" (১৯৬৩)। তিনি ১৯৭৩ সালে কবি "আবুল হাসান"-এর গল্প অবলম্বনে "পিঞ্জর" ছবিটি পরিচালনা করেন, এটি মুক্তি পায় ১৯৭৬ সালে।
তার পরিচালিত সর্বশেষ চলচ্চিত্র রাবেয়া খাতুন-এর জনপ্রিয় (উপন্যাস) 'মধুমতি' অবলম্বনে একই শিরোনামে নির্মিত মধুমতি মুক্তি পায় ২০১১-এর পহেলা বৈশাখে। এবং নির্মানাধীন রয়েছে সরকারী অনুদানের চলচ্চিত্র আত্মদান
সহকারী পরিচালক
পরিচালক
চলচ্চিত্র পরিচালক

চলচ্চিত্র পরিচালক () যাঁরা বা যে ব্যক্তি একটি চলচ্চিত্র নির্মাণের পরিকল্পনা থেকে শুরু করে- চলচ্চিত্রটি নির্মাণের সকল খুঁটিনাটি, অভিনেতা-অভিনেত্রী ও অন্যান্য কলাকুশলীদের সকল বিষয়ে নির্দেশ প্রদান ও ভালমন্দের দিকগুলো বিবেচনা বা দেখাশোনা করে এবং একটি চলচ্চিত্র নির্মাণে সর্বোত্তম পরিশ্রম করেন... তাদেরকে বা তাকে চলচ্চিত্র পরিচালক বলা হয়।
শানাহান সানিটোয়া

শানাহান সানিটোয়া (জন্মঃ ২৬শে জুলাই, ১৯৮৯) একজন ট্র্যাক ও ফিল্ড স্প্রিন্ট দৌড়বীর যিনি আমেরিকান সামোয়ার হয়ে আন্তর্জাতিক প্রতিযোগিতায় অংশগ্রহণ করেন।
বেইজিং-এ অনুষ্ঠিত ২০০৮ গ্রীষ্মকালীন অলিম্পিকে তিনি আমেরিকান সামোয়ার প্রতিনিধিত্ব করেন। তিনি ১০০ মিটার হিটে অষ্টম হয়ে প্রতিযোগিতা শেষ করেন। তিনি ১২.৬০ সেকেন্ড সময়ে দৌড় শেষ করেন।
নাগরদোলা (চলচ্চিত্র)

নাগরদোলা এটি ১৯৭৯ সালের একটি বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন বিখ্যাত পরিচালক বেলাল আহমেদ। এবং এটিই তার পরিচালিত প্রথম পূর্ণদৈর্ঘ্য চলচ্চিত্র। এই চলচ্চিত্রটিতে উল্লেখযোগ্য চরিত্রগুলোতে অভিনয় করেছেন ফারুক, সুচরিতা, আনোয়ার হোসেন, রোজী সামাদ, টেলিসামাদ ও আরিফুল হক।
বেলাল আহমেদ

বেলাল আহমেদ (জন্ম: ২৮ নভেম্বর ১৯৪৮ - মৃত্যু: ১৮ আগস্ট ২০১৪), ঢাকার হাতিরপুলে জন্মগ্রহণ করেন। তিনি বাংলাদেশের একজন খ্যাতিমান চলচ্চিত্র নির্মাতা। তিনি ১৯৬৭ সালে পরিচালক নজরুল ইসলামের সাথে স্বরলিপি ছবিতে সহকারী পরিচালক হিসেবে কাজ শুরু করেন। এবং ১৯৭৯ সালে নাগরদোলা চলচ্চিত্রটি পরিচালনার মধ্যে দিয়ে পূর্ণ-পরিচালক হিসেবে আত্মপ্রকাশ করেন। তিনি তার দীর্ঘ চলচ্চিত্র জীবনে মোট নয়টি চলচ্চিত্র নির্মাণ করেছেন। সর্বশেষ তিনি মাহমুদুল হকের 'মাটির জাহাজ' উপণ্যাস অবলম্বনে "অনিশ্চিত যাত্রা" নামে একটি চলচ্চিত্র নির্মাণের কাজ শুরু করেছেন।
বেলাল আহমেদের জন্ম ঢাকার হাতিরপুলে ১৯৪৮ সলের ২৮ নভেম্বর। তার বেড়ে উঠাও ঢাকাতেই, তিনি ছোট বেলা থেকেই বিনোদন সংস্থা গুলোর সাথে জড়িত। তিনি শিশু শিল্পী হিসেবে প্রায় সাতটি প্রামান্য চিত্রে কাজ করেছেন। এবং ষাটের দশকের প্রথম দিকে ততকালীন পূর্ব পাকিস্তান আমলে "কাজী জহির" পরিচালিত উর্দু ভাষার "বন্ধন" ছবিতে কিশোর শিল্পী হিসেবে অভিনয় করেছিলেন। এছাড়াও তিনি "রেডিও পাকিস্তান" এবং "ভয়েস অফ আমেরিকা" এর প্রচারিত নাটকেও কণ্ঠ দিয়েছেন।
বেলাল আহমেদ ১৯৬৭ সালে চলচ্চিত্র পরিচালক "নজরুল ইসলামের" সাথে "স্বরলিপি" চলচ্চিত্রে সহকারী পরিচালক হিসেবে কাজ শুরু করেন এবং এটি ১৯৭০ সালে মুক্তি পায়। স্বাধীনতা যুদ্ধের বেশ কয়েক বছর পর ১৯৭৬-এ তিনি পূর্ণ-পরিচালক হিসেবে নাগরদোলা চলচ্চিত্রটি নির্মাণ শুরু করেন এবং এটি ১৯৭৯ সালে মুক্তি দেয়া হলে ব্যাপক সফলতা অর্জন করে। এরপর দীর্ঘ বিরতি নিয়ে আবার ১৯৮৪ সালে নির্মাণ করেন "নয়নের আলো" ছবিটি। "নয়নের আলো" মুক্তির পর থেকে তিনি নিয়মিত চলচ্চিত্র নির্মাণ শুরু করেন, যেমন- "ঘর আমার ঘর" (১৯৮৬), "আমানাত" (১৯৮৭), "বন্ধন" ও "গঙ্গা যমুনা" (১৯৮৮), "সাক্ষী প্রমাণ" (১৯৮৯) এবং ১৯৯০ সালে "ক্রিমিনাল" ছবিটি নির্মাণ করে আবার দীর্ঘ বিরতিতে চলে যান।
এরপর তিনি ফিরে আসেন ২০০৫ সালে, বাংলাদেশের বিখ্যাত কথা সাহিত্যিক হুমায়ুন আহমেদের জনপ্রিয় উপণ্যাস নন্দিত নরকে অবলম্বনে একই শিরোনামে নির্মাণ শুরু করেন চলচ্চিত্র নন্দিত নরকে এবং এটি ২০০৬ সালে মুক্তি লাভ করে। আবার পাঁচ বছরের বিরতি নিয়ে তিনি ২০১১ সালে এসে মাহমুদুল হকের 'মাটির জাহাজ' উপণ্যাস অবলম্বনে "অনিশ্চিত যাত্রা" নামে একটি চলচ্চিত্র নির্মাণের কাজ শুরু করেছেন। এই চলচ্চিত্রটি ২০১২ সালে মুক্তি দেয়া হবে।
সর্বশেষ তিনি ইমপ্রেস টেলিফিল্ম এর ব্যানারে নির্মিতব্য অনুদানের ছবি "ভালোবাসবোই তো" এর কাজ করছিলেন। প্রেমের গল্প নিয়ে নির্মিতব্য ছবিটির প্রধান অভিনয় শিল্পী হলেন মৌসুমী ও নিলয়। আগস্ট ২৫ থেকে ছবিটির বাকি অংশের শুটিং শুরু হওয়ার কথা ছিল।
চেব মামি

চেব মামি (আরবি: شاب مامي; ইংরেজি: Cheb Mami) (জন্ম: ১লা জানুয়ারি, ১৯৬৬ সাইদা, আলজেরিয়া), একজন আলজেরিয়ান রাই গায়ক। তার পূর্ণ নাম আহমেদ খেলিফাতি মোহামেদ (আরবি: أحمد خليفاتي محمد‎; ইংরেজি: Ahmed Khelifati Mohamed)। তিনি আলজেরিয়ান আরবি, ফরাসি এবং কখনো কখনো মিশরীয় আরবি "লাইয়ালি" তেও গান এবং কথা বলেন।
জুলাই ২০১০ সালে, মামিকে মাদক সেবন এবং একজন প্রাক্তন ভাবপ্রবণ সহকর্মীকে ধর্ষণের অভিযোগে ফ্রান্সে আটক করা হয়। প্যারিসের একটি আদালতের বিচারে তিনি দোষী সাব্যস্ত প্রমাণিত হন এবং তাকে পাঁচ বছরের কারাগার দন্ডি দেওয়া হয়। ২০১১ সালের মার্চে তিনি শর্তাধীন মুক্তি পান।
চেব মামি গ্রাবা-এল-ওয়েদ, সাইদা, দক্ষিণ-পশ্চিম আলজেরিয়ার একটি জনাকীর্ণ এলাকা জন্ম গ্রহণ করেন। এটি ওরানের ১৭০ কিলোমিটার দক্ষিণে অবস্থিত। তিনি একটি শ্রমিক পরিবারে জন্ম গ্রহণ করেন। ছোট সময় তিনি সাইদার রাস্তায় বাদ্যযন্ত্র বাজাতেন এবং গান গাইতেন। ১৯৮০ সাল থেকে, তিনি স্থানীয় বিবাহ এবং অনুষ্ঠানে গান গাইতে শুরু করেন।
১৯৮২ সালে, ১৬ বছর বয়সী কিশোরীদের আলহান ওয়া চাবাব রেডিও অনুষ্ঠানে অংশগ্রহণ করেন। এটি রেডিও টেলিভিশন আলজেরিয়ার আয়োজিত একটি গানের প্রতিযোগিতার অনুষ্ঠান ছিল। সেখানে তিনি "এল মারসাম" (পবিত্র স্থান) গানটি গান। এটি ছিল ১৯২০ সালের একটি ক্লাসিক ওরানেস সঙ্গীত। শ্রোতা তার গানটি শোনে মুগ্ধ হন এবং তার মিলিত কণ্ঠ্য স্বরভঙ্গি যা পুরোপুরি গানটির শিরোনামটিকে ফুটিয়ে তোলে।
মেরিল-প্রথম আলো পুরস্কার

মেরিল-প্রথম আলো পুরস্কার বাংলাদেশের বিনোদন জগতের একটি পুরস্কার, এটির পৃষ্ঠপোষকতা করে বাংলাদেশের কয়েকটি প্রতিষ্ঠান। মেরিল-প্রথম আলো পুরস্কার ব্যবস্থাপনায় বাংলাদেশী বিনোদন জগতের কর্মীবৃন্দ একসাথে জড়ো হয়। এটা হলো বেসরকারি উদ্যোগে প্রদান করা প্রথম সবচেয়ে নির্ভরযোগ্য এবং জনপ্রিয় পুরস্কার। দুই ধরনের বিজয়ীদের এই পুরস্কার প্রদান করা হয়। একটি "দৈনিক প্রথম আলো" এবং আরেকটি বিচারক/সমালোচকদের রায়ের ভিত্তিতে।
রেকর্ড সমূহঃ
একক বিভাগে সর্বাধিক মনোনয়নঃ শাবনূর (১৩ বার, শ্রেষ্ঠ চলচ্চিত্র অভিনেত্রী, মৌসুমী ১২ বার)
একক
১৯৯৯ সাল থেকে চলচ্চিত্র ও টেলিভিশনে অবদানের জন্য মেরিল ও দৈনিক প্রথম আলো এই পুরস্কার দিয়ে আসছে। ১৯৯৯ সালে অনুষ্ঠিত প্রথম আসরের উপস্থাপনা করেন আফজাল হোসেন ও সুবর্ণা মুস্তাফা।
</div>
</div>
</div>
</div>
</div>
২০০২ সাল থেকে এই পুরস্কার প্রদান করা হয়ে আসছে। প্রথমবার এই বিভাগে পুরস্কার লাভ করেন নজরুল সঙ্গীতশিল্পী সোহরাব হোসেন।
সন্দীপ উন্নিকৃষ্ণন

মেজর সন্দীপ উন্নিকৃষ্ণন, এসি (, ১৫ মার্চ ১৯৭৭ – ২৮ সেপ্টেম্বর ২০০৮) ছিলেন ভারতীয় সেনাবাহিনীর একজন অধিকারী, যিনি ন্যাশনাল সিকিউরিটি গার্ড (এনএসজি) এর স্পেশাল অ্যাকশন গ্রুপে কর্মরত ছিলেন। ২০০৮ সালের মুম্বই জঙ্গি হামলার সময় সন্ত্রাসবাদীদের সঙ্গে লড়াই করতে গিয়ে তিনি শহীদ হন। তার বীরত্বের স্বীকৃতি স্বরূপ ২০০৯ সালের ২৬ জানুয়ারি তাকে ভারতের সর্বোচ্চ শান্তিকালীন সামরিক পুরস্কার অশোক চক্র দ্বারা মরণোত্তর সম্মানিত করা হয়।
এনএসজি অফিসারেরা বলেছেন, অপারেশন ব্ল্যাক টর্নেডোর সময় তাজমহল প্যালেস অ্যান্ড টাওয়ারের ভিতরে যে সশস্ত্র জঙ্গিরা অবস্থান করছিল, তাদের সঙ্গে গুলির লড়াই চলার সময় মেজর উন্নিকৃষ্ণন গুলিবিদ্ধ হন। তার শেষ কথা ছিল, "তোমরা এগিও না, আমিই ওদের সামলে নেব।" (“Don't come up, I will handle them”)
পরে এনএসজি-র সূত্র থেকে স্পষ্ট করে জানানো হয় যে অপারেশনের সময় একজন প্রহরী আহত হলে, মেজর উন্নিকৃষ্ণন তাকে নিরাপদে বের করে দিয়ে নিজেই জঙ্গিদের পিছনে ধাওয়া করেন। জঙ্গিরা হোটেলের উপরতলায় পালিয়ে যায়। ধাওয়া করার সময় উন্নিকৃষ্ণন গুরুতরভাবে আহত হন এবং সেই আঘাতই তার মৃত্যুর কারণ হয়।
সন্দীপ উন্নিকৃষ্ণন এক মালায়ালি নায়ার পরিবারের সন্তান। তার আদি নিবাস ছিল কেরল রাজ্যের কোঝিকোড জেলার চেরুভান্নুরে। সেখান থেকে তারা সপরিবারে বেঙ্গালুরুতে এসে বসবাস করছিলেন। তিনি অবসরপ্রাপ্ত ইসরো অফিসার কে. উন্নিকৃষ্ণন ও ধনলক্ষ্মী উন্নিকৃষ্ণনের একমাত্র সন্তান ছিলেন।
২০০৮ সালের ২৬ নভেম্বর রাতে জঙ্গিরা দক্ষিণ মুম্বইয়ের একাধিক ঐতিহাসিক ভবনে হামলা চালায়। ১০০ বছরের পুরনো তাজমহল প্যালেস হোটেল ছিল তার মধ্যে একটি। মেজর উন্নিকৃষ্ণনকে টিম কম্যান্ডার করে নেতৃত্বে ৫১ এসএজি দলটিকে ওই হোটেলকে জঙ্গিমুক্ত করে পণবন্দীদের উদ্ধার করতে পাঠানো হয়। তিনি দশ জন কম্যান্ডো নিয়ে হোটেলে ঢোকেন এবং সিঁড়ি ধরে সাত তলায় উঠে যান। পরে নামতে নামতে তারা বুঝতে পারেন জঙ্গিরা রয়েছে চার তলায়। জঙ্গিরা একটা ঘরে কয়েকজন মহিলাকে পণবন্দী করে ভিতর থেকে তালা দিয়ে রেখেছিল। কম্যান্ডো দল দরজা ভেঙে ভিতরে ঢোকেন। এই সময় জঙ্গিরা মেজর উন্নিকৃষ্ণনের সহকারী সুনীল যাদবকে গুলি করে।
মেজর উন্নিকৃষ্ণন সামনে এগিয়ে এসে জঙ্গিদের সঙ্গে জোরদার লড়াই শুরু করেন। তিনি সুনীল যাদবকে নিরাপদে বাইরে বের করে দেওয়ার ব্যবস্থা করেন। তারপর নিজের নিরাপত্তার কথা না ভেবেই জঙ্গিদের পিছনে ধাওয়া করেন। জঙ্গিরা মেজর উন্নিকৃষ্ণনের দিকে গুলি ছুঁড়তে ছুঁড়তে পালিয়ে উপরের তলায় চলে যায়। এই সময় মেজর উন্নিকৃষ্ণনকে পিছন থেকে গুলি করা হয়। মেজর উন্নিকৃষ্ণন আহত হন এবং সেই আঘাতই তার মৃত্যুর কারণ হয়।
মেজর উন্নিকৃষ্ণনের অন্ত্যেষ্টিক্রিয়ায় কেরল সরকারের কোনো প্রতিনিধি উপস্থিত ছিলেন না। রাজনৈতিকদের এই সিদ্ধান্ত স্থানীয় ও জাতীয় সংবাদমাধ্যমে সমালোচিত হয়। যদিও কেরলের মুখ্যমন্ত্রী ভি. এস. অচ্যূতানন্দন ও স্বরাষ্ট্রমন্ত্রী কোডিয়েরি বালকৃষ্ণন ৩০ নভেম্বর উন্নিকৃষ্ণনের বাড়ি যান। সন্দীপের বাবা কে. উন্নিকৃষ্ণন ক্ষুব্ধ হয়ে তাদের চলে যেতে বলেন। এমনকি কেরলের কোনো রাজনৈতিক নেতা তার বাড়িতে প্রবেশ করলে তিনি আত্মহত্যা করবেন বলে হুমকিও দেন। পরে অচ্যুতানন্দন গণমাধ্যমের সামনে বলেন, মেজর সন্দীপ উন্নিকৃষ্ণনের বাড়ি না হলে তার বাবা-মার বাড়িতে কোনো কুকুরও যেতে চাইবে না। এই মাধ্যমে সংবাদমাধ্যম ও জনমানসে তীব্র অসন্তোষ সৃষ্টি হয়। কিন্তু অচ্যূতানন্দন বলেন, তিনি উন্নিকৃষ্ণনের পরিবারের কাছে ক্ষমা চাইবেন না; যদিও তিনি নিহত মেজরের পরিবারকে সম্মান করেন।
২ ডিসেম্বর ভারতের কমিউনিস্ট পার্টি (মার্ক্সবাদী)-র সাধারণ সম্পাদক প্রকাশ কারাট অচ্যূতানন্দনের 'কুকুর মন্তব্যে'র জন্য ক্ষমা চান। পরদিন অচ্যূতানন্দনও সমস্ত ঘটনার জন্য দুঃখপ্রকাশ করেন।
সুখময় চৌধুরী

সুখময় চৌধুরী (জন্ম: ১৮৬৬ - মৃত্যু: ১৯৪২) সিলেট জেলার একজন প্রখ্যাত সাবেক ম্যাজিষ্ট্রেট ছিলেন। ১৮৯৭ সালে মহারাণী ভিক্টোরিয়া ডায়মন জুবিলী আওয়ার্ড ও সম্রাট পঞ্চম জর্জের করোনেশন উপলক্ষে তাকে রৌপ্য মেডেল দেওয়া হয়। ১৯১৬ থেকে ১৯২৬ সাল পর্যন্ত তিনি সিলেট মিউনিসিপ্যালেটির চেয়ারম্যান ছিলেন এবং রসময় হাইস্কুল সিলেট, ব্রজনাথ উচ্চ বিদ্যালয় পাইল গাও প্রতিষ্ঠান করেন। এছাড়াও বিভিন্ন জনহিতকর কর্মের জন্য ব্রিটিশ গভর্মেন্ট কর্তৃক ১৯১৫ সালে রায়বাহাদুর ও ১৯২৫ সালে ""সি আই ই"" খেতাবে ভুষিত হন।
প্রখ্যাত ঐতিহাসিক অচ্যূতচরণ চৌধুরী পাইল গাও এর জমিদার বংশ কথায় লিখেছেন যে; প্রাচীন কালে পাইল গাও এ পাল গোষ্টিয় লোক বসবাস করত। এ গোষ্টির পদ্মলোচন নামক ব্যক্তির এক কন্যার নাম ছিল রোহিণী। কোন এক কারণে রাঢ় দেশের মঙ্গলকোট গ্রাম হতে আগত গৌতম গোত্রীয় কানাইলাল ধর রোহিণীকে বিবাহ করে গৃহ-জামাতা হয়ে এখানেই বসবাস শুরু করেন। কানাইলাল ধরের আট পুরুষ পরে বালক দাস নামের এক ব্যক্তির জন্ম হয় । বালক দাসের কয়েক পুরুষ পর উমানন্দ ধর কুনিয়াত (ওরফে) বিনোদ রায় দিল্লীর মোহাম্মদ শাহ বাদশা কর্তৃক চৌধুরী সনদ প্রাপ্ত হন। বিনোদ রায়ের বংশে মাধন রাম ও শ্রীরাম নামে দুই পুত্রের জন্ম হয়। তার মধ্যে মাদব রাম জনহিতকর কর্ম পালনে নিজ গ্রাম পাইল গাও এ এক বিরাট দীঘি কনন করে সুনাম অর্জন করেন। তার দেয়া উক্ত দীঘি আজও ঐ অঞ্চলে মাধব রামের তালাব হিসেবে পরিচিত রয়েছে। মাধব রামের দুই পুত্র মদনরাম ও মোহনরাম । উক্ত মোহনরামের চার পুত্রের মধ্যে হুলাসরাম বানিয়াচং রাজ্যের দেওয়ানি কার্যালয়ে উঁচ্চ পদের কর্মচারী নিযুক্ত হন। হুলাসরাম চৌধুরী বানিয়াচং রাজ্যের রাজা দেওয়ান উমেদ রজার অনুগ্রহে আতুয়াজান পরগণায় কতেক ভূমী দান প্রাপ্ত হন । কথিত আছে যে; হুলাসরামের প্রাপ্ত ভূমীর কিছু কিছু চাষগুয্য ও কিছু ভুমী চাষঅযুগ্য ছিল। পরবর্তিতে হুলাসরাম চাষঅযুগ্য ভূমীগুলোকে চাষযুগ্য করে তুললে এগুলোই এক বিরাট জমিদারীতে পরিণত হয়ে উঠে। বংশ পরিক্রমায় হুলাসরাম চৌধুরী ছিলেন সুখময় চৌধুরীর দাদার আপন ভাই। সুখময় চৌধুরীর পিতার নাম ব্রজেন্দ্রনাথ চৌধুরী। ব্রজেন্দ্রনাথ চৌধুরী সিলেট আদালতের উকিল ও একজন অনারারী মাজেষ্ট্রেট ছিলেন বলে সিলেটের একশত একজন সহ বিভিন্ন গ্রন্থ পাওয়া যায়।
সুখময় চৌধুরী সিলেট জেলা স্কুলে অধ্যায়ন করে ১৮৮৬ সালে প্রবেশিকা পরীক্ষায় উত্তীর্ণ হন। তখন সিলেট জেলায় উচ্চ শিক্ষারকোন ব্যবস্থা না থাকায় তিনি কলকাতায় চলে যান। সেখানে তিনি প্রেসিডেন্সী কলেজে এফ এ পর্যন্ত অধ্যায়ন করে ১৮৯০ সালে তিনি দেশে ফেরেন ।
সুখময় চৌধুরী লেখা পড়া শেষে কিছুকাল নিজ বাড়িতে থেকে জমিদারি বিষয়ে পিতা ও বড় ভাইয়কে সাহায্য সহযোগিতা করেন। ১৮৯৬ সালে তিনি সিলেটের আদালতে প্রথম শ্রেনীর হাকিম হিসেবে যোগদেন। ১৮৯৬ থেকে ১৯৬৩ সাল পর্যন্ত এক নাগারে ৪০ বত্সর একজন ন্যায় বিচারক হিসেবে দায়িত্ব পালন করেন। তার বিচারিক পদ্ধতি বিষয়ে প্রখ্যাত গবেষক সৈয়দ মুর্তাজা আলী "আমাদের কালের কথা" গ্রন্থে লিখেছেন; রায় বাহাদুর সুখময় চৌধুরী অনারারী মাজিষ্টেট হিসেবে অত্যন্ত নিষ্ঠার সঙ্গে তিনি দায়িত্ব পালন করতেন। সরকারী মহলে তার খুব প্রতিষ্ঠা ছিল। মামলা মোকদ্দমার রায় লিখতে তিনি অনেক পরিশ্রম ও ত্যাগ স্বীকার করতেন। বিচারক হিসেবে সারা শহরে তার সুখ্যাতি ছিল।
সিলেট সিটি কর্পোরেশন

সিলেট সিটি কর্পোরেশন ২০০১ খ্রিষ্টাব্দে প্রতিষ্ঠিত হয়। এই সিটি কর্পোরেশন, "সিলেট সিটি কর্পোরেশন আইন, ২০০১" অনুযায়ী প্রতিষ্ঠিত হয় অথবা বলা যায় সিটি কর্পোরেশন স্থাপনকল্পে উক্ত আইন প্রণীত হয়। এই সিটি কর্পোরেশন এলাকা গণপ্রজাতন্ত্রী বাংলাদেশের সংবিধানের ৫৯ অনুচ্ছেদের উদ্দেশ্য পূরণার্থে একটি স্থানীয় প্রশাসনিক ইউনিট হিসেবে প্রতিষ্ঠিত৷ পরবর্তিকালে এই আইন ২০০২ সংশোধিত হয়ে হয় "সিলেট সিটি কর্পোরেশন (সংশোধন) আইন ২০০২"।
যেকোনো সিটি কর্পোরেশনের মতোই সিলেট সিটি কর্পোরেশনের প্রধান কর্তাব্যক্তি হচ্ছেন মেয়র। ২০১২ খ্রিষ্টাব্দে এর মেয়র পদে অধিষ্ঠিত ছিলেন মেয়র বদর উদ্দিন আহমেদ কামরান। বর্তমান মেয়র হলেন আবু আহমদ ছিদ্দীকী, এনডিসি। এছাড়া অন্যান্য প্রশাসনিক কর্মকর্তার মধ্যে রয়েছেন কাউন্সিলর ও অন্যান্য সাধারণ কর্মচারীগণ।
প্রতিষ্ঠার পরে সিলেট সিটি কর্পোরেশন জন্মনিবন্ধন কার্যক্রমে গঠনমূলক সাফল্যের স্বাক্ষর রাখায় জাতীয় পুরস্কারপ্রাপ্ত হয়। স্থানীয় সরকার মন্ত্রণালয়ের আওতাধীন জন্মনিবন্ধন কার্যক্রমে ৪৫ দিন বয়সের মধ্যে সর্বোচ্চ সংখ্যক শিশুর জন্ম নিবন্ধনকারী সফল ১৩টি প্রতিষ্ঠানের মধ্যে এই সিটি কর্পোরেশন প্রথম হবার গৌরব অর্জন করে।
মাইকেল ডেল

মাইকেল সল ডেল (ইংরেজি: Michael Dell) (জন্ম: ২৩শে ফেব্রুয়ারি, ১৯৬৫) একজন মার্কিন শিল্পোদ্যোক্তা যিনি ডেল ব্র্যান্ডের কম্পিউটার কোম্পানিটির প্রতিষ্ঠাতা। ফোর্বস ৪০০-এর তালিকা (২০১০) অনুযায়ী তিনি মার্কিন যুক্তরাষ্ট্রের অন্যতম সম্পদশালী ব্যক্তিদের একজন।তার আনুষ্ঠানিক পরিচয় তিনি ডেল ইনকরপোরেশনের চেয়ারম্যান ও প্রধান নির্বাহী। ছোটবেলায় জমানো ১ হাজার ডলার মূলধন নিয়ে ব্যবসায় শুরু করেন তিনি। ১৯৮৪-এ কম্পিউটার উৎপাদনের লাইসেন্স গ্রহণ করে তিনি। মাত্র ২৪ বছর বয়সে প্রধান নির্বাহী হিসেবে যোগ দেন নিজের প্রতিষ্ঠানেই। মাত্র ৪৬ বছর বয়সে (২০১১) তার সম্পদের পরিমাণ প্রায় ১৭ বিলিয়ন ডলার। মাত্র দুই যুগে তিনি ডেলকে পৃথিবীর অন্যতম জনপ্রিয় কম্পিউটার ব্র্যান্ড-এ উন্নীত করেছেন তিনি।
১৯৬৫ সালের, ২৩ ফেব্রুয়ারি টেক্সাসের হিউস্টনে তিনি জন্মগ্রহণ করেন তিনি। তার পিতার নাম অ্যালেক্সেন্ডার ডেল এবং মায়ের নাম লরেন চার্লোট ডেল।
ডেলের বাবা মা চাইতেন তিনি চিকিৎসাবিদ্যায় শিক্ষা লাভ করবেন। কিন্তু যার স্বপ্ন অনেক বড় কিছু করার, তার শিক্ষা আর পেশা কখনই বই এর পাতায় বন্দী থাকে না।  বিশ্ববিদ্যালয়ে পরার সময় নিজের হোস্টেলের রুম থেকেই তার কমপিউটার ব্যবসার যাত্রা শুরু হয়।
বিশ্ববিখ্যাত পিসি নির্মাণকারী প্রতিষ্ঠান ‘ডেল’ এর শুরুটা হয় পিসি লিমিটেড নামের একটি প্রতিষ্ঠান দিয়ে। ছেলেবেলায়ই খণ্ডকালীন চাকরি করে জমানো এক হাজার ডলার নিয়ে ১৯৮৪ সালে মাত্র ১৯ বছর বয়সে চালু করেন এই প্রতিষ্ঠানটি। বিক্রি করতেন কম্পিউটারের খুচরা যন্ত্রাংশ। পরে প্রতিষ্ঠানের নাম পরিবর্তন করে রাখেন ডেল কম্পিউটার করপোরেশন।
১৯৯০ সালের পর থেকে তার এই ব্যবসা দ্রুতগতিতে বাড়তে থাকে। ১৯৯৬ সালে ডেল নিয়ে আসে প্রথম সার্ভার। সে সময় প্রতিষ্ঠান থেকে প্রতিদিন ১০ লাখ ডলার লভ্যাংশ পেতে থাকেন তিনি। ২০০১ সালের প্রথম প্রান্তিকে ডেল আরেক প্রযুক্তিপণ্য নির্মাতা কমপ্যাককে পেছনে ফেলে বিশ্বের সবচেয়ে বড় পিসি তৈরির প্রতিষ্ঠান হিসেবে আত্মপ্রকাশ করে। ২০১২ সালের ফোর্বস ম্যাগাজিনের রিপোর্ট অনুযায়ী বিশ্বের ৪১তম ধনী মাইকেল ডেল। তার মোট সম্পদের পরিমাণ ১৬ বিলিয়ন ডলার। ২০০৪ সালে ডেলের প্রধান নির্বাহীর পদ থেকে সরে গেলেও চেয়ারম্যান হিসেবে থেকে যান তিনি। তবে ২০০৭ সালে বোর্ড ও সবার অনুরোধে আবার প্রধান নির্বাহী হন মাইকেল।
ডেল ১৯৮৯ সালে সুসান লীন লিবারম্যানকে বিয়ে করেন। বর্তমানে তিনি ৪ সন্তানের জনক।
১৯৯৯ সালে মাইকেল ডেল ও তার স্ত্রী সুজান লিন লাইবারম্যান মিলে প্রতিষ্ঠা করেন মাইকেল অ্যান্ড সুজান ডেল ফাউন্ডেশন। এটি মূলত গ্রামের শিক্ষাব্যবস্থা, শিশুস্বাস্থ্য ও পারিবারিক অর্থনীতির ওপর কাজ করে। ফাউন্ডেশনটি এ পর্যন্ত প্রায় ৬৫ মিলিয়ন ডলার অনুদান দিয়েছে।
১৯৯৯ সালে তার জীবনের নানা সময়ের ঘটনা, প্রতিষ্ঠানের প্রতিষ্ঠা সময়কার বিভিন্ন স্মরণীয় ঘটনা নিয়ে ক্যাথরিন ফ্রিডম্যানের সঙ্গে মিলিতভাবে লেখেন 'ডাইরেক্ট ফ্রম ডেল : স্ট্র্যাটেজিস দ্যাট রেভল্যুশনাইজড অ্যান ইন্ডাস্ট্রি' বইটি।
সৈয়দ আমীর আলী

সৈয়দ আমির আলী (জন্ম: ৬ই এপ্রিল, ১৮৪৯- মৃত্যু: ৩রা আগস্ট, ১৯২৮) ছিলেন একজন ভারতীয় মুসলিম আইনজ্ঞ যিনি কলকাতা হাইকোর্টের প্রথম মুসলিম বিচারপতি ছিলেন। এছাড়াও তিনি ছিলেন একজন সমাজ সংস্কারক এবং লেখক। তিনি ইসলামের ইতিহাস নিয়ে কয়েকটি বিখ্যাত বই লিখেছিলেন। তার বইগুলোর মধ্যে অন্যতম হল দ্যা স্পিরিট অফ ইসলাম। এই বইটিই পরবর্তীকালে ব্রিটিশ রাজের সময় ভারতের আইনে মুসলিম আইন প্রবর্তন করার পেছনে ভূমিকা রেখেছিল। সৈয়দ আমীর আলী অল ইন্ডিয়া মুসলিম লীগের প্রতিষ্ঠাতা সদস্য ছিলেন। উনিশ শতকের আশির দশকে তিনি ভারতীয় মুসলমানদের রাজনৈতিক জাগরণের উদ্যোক্তা ছিলেন।
তিনি ১৮৪৯ সালের ৬ই এপ্রিল উড়িষ্যর কটকে জন্ম গ্রহণ করেন। ইরানের মেশেদ থেকে আগত এক শিয়া পরিবারের বংশধর সৈয়দ সা’দাত আলীর পাঁচ পুত্রের মধ্যে তিনি ছিলেন চতুর্থ। আমীর আলীর প্রপিতামহ ১৭৩৯ সালে নাদির শাহের সৈন্যদলের সাথে ইরান পরিত্যাগ করে ভারতীয় উপমহাদেশে আসেন এবং অতঃপর মুগল ও অযোধ্যার দরবারে চাকরি করেন।
জানা যায় আমির আলীর প্রপিতামহ ১৭৩৯সালে নাদির শাহের সৈন্য বাহিনীর সাথে ভারত বর্ষে আসেন। সৈয়দ আমির আলী জম্মের পর তার পিতা সপরিবারে কলকাতা আসেন। সেই থেকে তিনি কলকাতায় থাকেন।পরবর্তীতে তারা চীনসুরায় আবাস গড়ে তোলেন।
হুগলী মাদ্রাসায় পড়ার সময় তিনি হুগলী মাদ্রাসার ব্রিটিশ শিক্ষকদের সংস্পর্শে আসেন এবং পরীক্ষায় কৃতিত্ত্বের সাথে পাশ করেন। ১৮৬৭ সালে তিনি কলকাতা বিশ্ববিদ্যালয় থেকে আসামান্য কৃতিত্ব সহকারে স্নাতক ডিগ্রী লাভ করেন। ১৮৬৮ সালে অনার্স সহ ইতিহাসে এম.এ পাস করেন। ১৮৬৯ সালে এলএলবি শেষ করার পর তিনি সরকারি বৃত্তি নিয়ে তিনি লন্ডন যান। তার পরিবার একজন মৌলভিকে গৃহশিক্ষক নিয়োজিত করে, যিনি তাকে কুরআন, আরবি ও ফারসি শিক্ষা দিতেন। পরবর্তীসময়ে গৃহের বাইরে তিনি অধিকতর উচ্চ পর্যায়ে আরবি ভাষা শেখেন।
১৮৭৩ - ১৮৭৮ খ্রিস্টাব্দে কলকাতার প্রেসিডেন্সি কলেজে মুসলমান আইনের ও ১৮৮৪ খ্রিস্টাব্দে ঠাকুর আইনের অধ্যাপক, ১৮৭৮ - ১৮৮১ খ্রিস্টাব্দে কলকাতার চিফ প্রেসিডেন্সি ম্যাজিস্ট্রেট এবং ১৮৯০ খ্রিস্টাব্দে কলকাতা হাইকোর্ট এর প্রথম মুসলিম বিচারপতি নিযুক্ত হন। ১৯০৪ খ্রিস্টাব্দে অবসর গ্রহণ করে বিলেতে স্থায়ীভাবে বসবাস শুরু করেন। বিভিন্ন সময়ে বঙ্গীয় ব্যবস্থাপক সভা ও কেন্দ্রীয় ব্যবস্থাপক সভার সদস্য, হুগলি ইমামবাড়ার সভাপতি, সেন্ট্রাল ন্যাশনাল মহামেডান অ্যাসোসিয়েশনের প্রতিষ্ঠাতা-সম্পাদক এবং ১৯০৯ খ্রিস্টাব্দে লন্ডন প্রিভি কাউন্সিলের প্রথম ভারতীয় সদস্য ছিলেন। মর্লি-মিন্টো শাসনসংস্কারে মুসলমানদের রাজনৈতিক দাবির উপর যে স্বতন্ত্র গুরুত্ব দেওয়া হয়েছিল তার মূলে তিনি ছিলেন। মুসলিম লীগের রাজনৈতিক ও ধর্মীয় মতাদর্শের সমর্থক ও লন্ডন শাখার উৎসাহী কর্মকর্তা ছিলেন।
সৈয়দ আমীর আলী ১৯২৮ সালের ৩ আগস্ট ইংল্যান্ডে মারা যান। সন্তানেরা তার নির্দেশানুযায়ী তার ব্যক্তিগত কাগজপত্র নষ্ট করে ফেলেন।
গৌহাটি উচ্চ আদালত

গৌহাটি উচ্চ ন্যায়ালয় () ১৯৩৫ সালের ভারত শাসন আইন অনুযায়ী ১ মার্চ, ১৯৪৮ প্রতিষ্ঠিত হয়। আদি নাম ছিল আসাম ও নাগাল্যান্ড হাইকোর্ট। ১৯৭১ সালে উত্তর-পূর্বাঞ্চল এলাকা (পুনর্বিন্যাস) আইন অনুযায়ী নাম হয় গৌহাটি হাইকোর্ট। রাজ্যের সংখ্যার হিসেবে গৌহাটি হাইকোর্ট সবচেয়ে বড়ো এক্তিয়ার এলাকার অধিকারী। আসাম, অরুণাচল প্রদেশ, মণিপুর, মেঘালয়, নাগাল্যান্ড, ত্রিপুরা ও মিজোরাম এই উচ্চ আদালতের এক্তিয়ারভুক্ত।
গৌহাটি হাইকোর্টের প্রধান কার্যালয় আসামের গুয়াহাটিতে। তাছাড়া ছ-টি আউটলেইং বেঞ্চ আছে। এগুলি হল:
স্বাধীনতার পর আসাম বিধানসভা রাজ্যে একটি হাইকোর্ট স্থাপনের প্রস্তাব পাস করে। ১ মার্চ, ১৯৪৮ ভারতের গভর্নর-জেনারেল ১৯৩৫ সালের ভারত শাসন আইন অনুযায়ী নিজ ক্ষমতাবলে আসাম হাইকোর্ট স্থাপন করেন। ৫ এপ্রিল, ১৯৪৮ ভারতের প্রধান বিচারপতি হরিলাল কানিয়া হাইকোর্ট ভবন উদ্বোধন করেন। সেই দিনই স্যার আর. এফ. লজ প্রথম মুখ্য বিচারপতি হিসেবে শপথ নেন। প্রথমে শিলং-এ চালু হলেও ১৪ আগস্ট ১৯৪৮ গুয়াহাটিতে সরিয়ে আনা হয়। ১ ডিসেম্বর ১৯৬৩-এ নাগাল্যান্ড রাজ্য গঠিত হলে হাইকোর্টের নাম পালটে রাখা হয় আসাম ও নাগাল্যান্ড হাইকোর্ট। ১৯৭১ সালে উত্তর-পূর্বাঞ্চল এলাকা (পুনর্বিন্যাস) আইন বলে উক্ত অঞ্চলের এলাকা পুনর্বিন্যাস করে পাঁচটি নতুন রাজ্য গঠিত হয় - আসাম, নাগাল্যান্ড, মণিপুর, মেঘালয় ও ত্রিপুরা। সেই সঙ্গে দুটি কেন্দ্রশাসিত অঞ্চলও গঠিত হয় - মিজোরাম ও অরুণাচল প্রদেশ। এই সময় হাইকোর্টের নাম পালটে গৌহাটি হাইকোর্ট করা হয়।
রাহাত খান

রাহাত খান (১৯ ডিসেম্বর ১৯৪০ - ২৮ আগস্ট ২০২০) ছিলেন বাংলাদেশের একজন কথাশিল্পী ও সাংবাদিক। ছোটগল্প ও উপন্যাস এই উভয় শাখাতেই তার অবদান উল্লেখযোগ্য। দৈনিক ইত্তেফাক পত্রিকায় তিনি ষাটের দশক থেকে কর্মরত ছিলেন। ২০০৯ খ্রিষ্টাব্দে তিনি দৈনিক ইত্তেফাকের সহকারী ও ভারপ্রাপ্ত সম্পাদকের দায়িত্ব গ্রহণ করেন। তিনি ১৯৯৬ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত হন। গোয়েন্দা সিরিজ মাসুদ রানার রাহাত খান চরিত্রটি তার অনুসরণেই তৈরি করা।
রাহাত খান ১৯৪০ সালের ১৯ ডিসেম্বর কিশোরগঞ্জের তাড়াইল উপজেলার পূর্ব জাওয়ার গ্রামের খান পরিবারে জন্মগ্রহণ করেন। তিনি তৃতীয় শ্রেণীতে পড়াকালীন তার প্রথম গল্পটি লিখেছিলেন। তাঁর কথায়, "একদিন আমার চোখের সামনে একটি চিল একটি ছোট্ট কচ্ছপকে ছোঁ মেরে নিয়ে যায়। ঘটনাটি আমাকে খুব চমকে দেয় এবং আমাকে অশ্রুসঞ্চিত করে। আমি জানি না কেন তবে আমি এটি নিয়ে একটি গল্প লিখেছিলাম এবং এভাবে আমার লেখার জীবন শুরু হয়েছিল।" তিনি আনন্দ মোহন কলেজ থেকে অর্থনীতি ও দর্শনে ডিগ্রি অর্জন করেন। তিনি ১৯৬১ সালে ঢাকা বিশ্ববিদ্যালয় থেকে বাংলায় স্নাতক ডিগ্রি লাভ করেন। শিক্ষা জীবন শেষ করে খান ময়মনসিংহ জেলার নাসিরাবাদ কলেজ, জগন্নাথ বিশ্ববিদ্যালয় কলেজ, চট্টগ্রাম সরকারি কলেজসহ বিভিন্ন শিক্ষা প্রতিষ্ঠানে অধ্যাপনা করেন।
১৯৬৯ সালে তিনি দৈনিক সংবাদ পত্রিকায় সাংবাদিকতা শুরু করেন। এর তিনি দৈনিক ইত্তেফাকে যোগ দেন। ২০০৯ সাল থেকে তিনি দৈনিক ইত্তেফাকের সহকারী ও ভারপ্রাপ্ত সম্পাদকের দায়িত্ব পালন করেন। ইত্তেফাক ছাড়ার পর ২০১৩ সালের জুলাই মাসে তার সম্পাদনায় "দৈনিক বর্তমান" প্রকাশিত হয়। ২০১৬ সালের মার্চ মাসে, তিনি আড়াই বছরের জন্য বাসসের বোর্ড চেয়ারম্যান নিযুক্ত হয়েছিলেন।
খান ছোটগল্প ও উপন্যাস- উভয় শাখাতেই অবদান রেখেছেন। ১৯৭২ সালে তার প্রথম গল্পগ্রন্থ "অনিশ্চিত লোকালয়" প্রকাশিত হয়। পরের বছর তাঁর ছোটগল্পের জন্য তিনি বাংলা একাডেমির সাহিত্য পুরস্কার লাভ করেন। ১৯৯৬ সালে তিনি বাংলাদেশ সরকার কর্তৃক একুশে পদকে ভূষিত হন।
তিনি তাঁর উপন্যাসগুলিতে ঢাকা নগরের মধ্যবিত্ত ও উচ্চবিত্ত শ্রেণির জীবন নিয়ে লিখেছেন, অন্যদিকে অমল ধবল চাকরির মতো উপন্যাসগুলিতে গ্রাম্য জীবন নিয়ে লিখেছেন।
তিনি হে মাতবঙ্গ ও হে মহাশূন্যতে একুশে ফেব্রুয়ারি এবং বাংলাদেশের মুক্তিযুদ্ধের বিষয় তুলে ধরেছেন।
তার উপন্যাস ও গল্পগ্রন্থে’র মধ্যে উল্লেখযোগ্য হচ্ছে অমল ধবল চাকরি, ছায়াদম্পতি, শহর, হে শূন্যতা, হে অনন্তের পাখি, মধ্য মাঠের খোলোয়াড়, এক প্রিয়দর্শিনী, মন্ত্রিসভার পতন, দুই নারী, কোলাহল ইত্যাদি।
২৮ আগস্ট ২০২০ সালে নিউ ইস্কাটনের নিজ বাসায় তিনি মৃত্যুবরণ করেন। তিনি ডায়াবেটিসসহ বিভিন্ন বার্ধক্যজনিত রোগে ভুগছিলেন। তাঁকে মিরপুর বুদ্ধিজীবী কবরস্থানে সমাহিত করা হয়।
ফজল শাহাবুদ্দীন

ফজল শাহাবুদ্দীন (জন্মঃ ফেব্রুয়ারি ৪, ১৯৩৬ - মৃত্যুঃ ৯ ফেব্রুয়ারি, ২০১৪) বাংলাদেশের একজন খ্যাতিমান আধুনিক কবি। তিনি বিংশ শতকের "ষাট দশকের কবি" হিসাবে চিহ্নিত। কর্মসূত্রে দীর্ঘকাল তিনি সাংবাদিকতা করেছেন। এছাড়া স্বাধীন বাংলাদেশে সাপ্তাহিক পত্রিকার প্রচলনে তিনি পথিকৃতের ভূমিকা রেখেছেন। তার কর্মজীবনের অন্যতম স্বীকৃতি একুশে পদক। তার কবিতা পৃথিবীর বেশ কয়েকটি ভাষায় অনূদিত হয়েছে।
তিনি ১৯৩৬ সালে ব্রাহ্মণবাড়িয়ায় জন্মগ্রহণ করেন,
ফজল শাহাবুদ্দীন সাপ্তাহিক বিচিত্রা পত্রিকার প্রতিষ্ঠাতা সম্পাদক হিসাবে কাজ করেন দীর্ঘদিন। এরপর পুরানা পল্টনে হারুন এন্টারপ্রাইজ নামের ডায়রি প্রস্তুতকারী প্রতিষ্ঠানের অন্যতম পরিচালক হিসাবে কাজ করতেন। হারুন এন্টারপ্রাইজটির অফিস ছিল কবি, সাহিত্যিক, বুদ্ধিজীবীদের আড্ডা। ১৯৯২ সালে দৈনিক জনকন্ঠ প্রকাশের প্রাক্কালে তিনি এর সাহিত্যপাতা ও অলংকরণে প্রথম দিকে যুক্ত হন। ফজল শাহাবুদ্দীন এখান থেকে একটি লিটল ম্যাগাজিন সম্পাদনা করেছেন। সামরিক শাসক হুসেইন মুহাম্মদ এরশাদ এর বন্ধু হিসাবে রাষ্ট্রীয় সুবিধা নিয়ে একটি আন্তর্জাতিক কবিতা কেন্দ্র করার চেষ্টা করেন এবং কয়েকবার আন্তর্জাতিক কবিতা সম্মেলন করেন। তিনি বাংলাদেশে বসন্তকালীন কবিতা উৎসবের আয়োজক, যার ধারা বর্তমানেও অব্যাহত। কবি মৃত্যুর পূর্ব পর্যন্ত হারুন এন্টারপ্রাইজে বসতেন এবং নিয়মিত আড্ডা ও সাহিত্যভাবনার মধ্যেই তার সময় কাটাতেন। সাবেক সামরিক শাসক এরশাদ এর সঙ্গে বন্ধুত্বের সুবাদে তিনি তার সহায়তা নিয়ে একটি কবিতাকেন্দ্র নামে একটি পূর্ণাঙ্গ ইনস্টিটিউট গড়ারও স্বপ্ন দেখতেন।
ফজল শাহাবুদ্দীনের উল্লেখযোগ্য গ্রন্থের মধ্যে রয়েছে
তসবিহ (জপমালা)

তাসবীহ বা জপমালা একটি প্রথাগত ধর্মীয় উপাসনার বস্তু। তাসবীহ আরবি শব্দ (তাজবীহ) থেকে এসেছে (تارجاالخارجي )। সাধরনত একটা সুতার মধ্যে অনেকগুলো বোতাম বা গোটা গেঁথে তাসবীহ তৈরি হয়। অতীতে প্রাকৃতিক উপাদান বা বিভিন্ন গাছের ফল বা বীজ দিয়ে তাসবীহ তৈরি হলেও অধুনা প্লাস্টিক, পিতল, সংকর ধাতু ইত্যাদির সমন্বয়েও তাসবীহ তৈরি হতে দেখা যায়।
মধ্যযুগ থেকেই আরবরা এই বস্তুটি ধমীর্য় উপাসনায় ব্যবহার করত। মুসলমানেরা এটি ব্যবহার করে এবং ইসলাম ধর্মের বিভিন্ন বাণীবাহক (নবী) ও তাদের সহচররাও (সাহাবি) এর ব্যবহার করতেন। একটি তাসবীহতে ১০০টি আলাদা আলাদা বোতাম বা গোটা থাকে, যে বোতামগুলো গুণে গুণে ব্যক্তি ঈশ্বরের (আল্লাহ) নাম জপ করেন। তবে তাসবীহতে ১০০'রও অধিক অথবা এর কম বোতামও থাকতে পারে তবে বোতামগুলো ১–১০০ পর্যন্ত পড়তে হয়। এর মধ্যে প্রতি ৩৩টি বোতাম ধরার পরে একবার থামতে হয় এবং "বিসমিল্লাহির রহমানির রহীম" বা "পরম কুরুণাময় ও অসীম দয়ালু আল্লাহ'র নামে" বলে নিয়ে আবার পড়তে হয়।
হিন্দুধর্মেও ঈশ্বরের নাম জপ করতে 'জপমালা' হিসেবে তাসবীহ ব্যবহৃত হয়ে থাকে।
ওয়েস্ট ইন্ডিজ মহিলা ক্রিকেট দল

ওয়েস্ট ইন্ডিজ মহিলা ক্রিকেট দল আন্তর্জাতিক ক্রিকেট অঙ্গনে ওয়েস্ট ইন্ডিজের প্রতিনিধিত্বকারী মহিলাদের ক্রিকেট দল। দলের বর্তমান অধিনায়কের দায়িত্ব পালন করছেন স্তাফানি টেলর। ৭ মে, ১৯৭৬ তারিখে অস্ট্রেলিয়ার বিপক্ষে জ্যামাইকার মন্টিগো বে এলাকায় সর্বপ্রথম ক্রিকেট খেলায় অংশগ্রহণ করে। দলের সেরা ফলাফল হিসেবে রয়েছে ২০০৫ ও ২০১৩ সালের মহিলাদের বিশ্বকাপে রানার্স-আপ অর্জন। ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতার শিরোপা লাভ করে দলটি।
১৯৭৫-৭৬ মৌসুমে নিজ দেশে অস্ট্রেলিয়া ক্রিকেট দলের বিপক্ষে সর্বপ্রথম টেস্ট সিরিজে অংশগ্রহণ করে ওয়েস্ট ইন্ডিজ দল। এছাড়াও, তিনদিনের ক্রিকেট খেলার দু’টোই ড্রয়ে পরিণত হয়েছিল। ১৯৭৬-৭৭ মৌসুমে একই দল বিদেশ সফরে যায়। দলটি ৬ টেস্টের সিরিজে ভারতের বিপক্ষে অংশ নেয়। তন্মধ্যে ৪র্থ টেস্টে পরাজিত হয় ও সর্বশেষ টেস্টে ইনিংসের ব্যবধানে জয়লাভ করে, বাকী চারটি টেস্টই ড্র হয়। ফলে সিরিজটিও ড্র হয়।
১৯৭৯ সালে ইংল্যান্ডে ৩ টেস্টের সিরিজে ইংল্যান্ড ক্রিকেট দলের মোকাবেলা করে ওয়েস্ট ইন্ডিজ। কিন্তু অত্যন্ত দূর্বলমানের খেলায় প্রথম ও তৃতীয় টেস্টে পরাজিত হয়। দ্বিতীয় টেস্ট ড্র হওয়ায় সিরিজ ২-০ ব্যবধানে জিতে ইংল্যান্ড দল। ২০০৩-০৪ মৌসুমে ২৪ বছর নীরবতার পর পাকিস্তান গমন করে। টেস্টসহ একদিনের খেলায়ও অংশ নেয় তারা। এ সফরে প্রথমবারের মতো ৪দিন খেলতে সমর্থ হয় ওয়েস্ট ইন্ডিজ ও খেলাটি ড্র হয়েছিল।
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
ভারত জাতীয় মহিলা ক্রিকেট দল

ভারত মহিলা ক্রিকেট দল () আন্তর্জাতিক ক্রিকেট অঙ্গনে ভারতের প্রতিনিধিত্বকারী জাতীয় মহিলা ক্রিকেট দল। দলের বর্তমান অধিনায়কের দায়িত্ব পালন করছেন হারমানপ্রীত কৌর। পুরুষ ক্রিকেট দলের ন্যায় তাদের পোষাকও একই ধরনের। ৩১ অক্টোবর, ১৯৭৬ তারিখে ওয়েস্ট ইন্ডিজের বিপক্ষে ব্যাঙ্গালোরে সর্বপ্রথম ক্রিকেট খেলায় অংশগ্রহণ করে। ৬ খেলার ঐ টেস্ট সিরিজটি ড্রয়ে পরিণত হয়েছিল।
দলের সেরা ফলাফল হিসেবে রয়েছে ২০০৫ সালের মহিলাদের বিশ্বকাপে রানার্স-আপ অর্জন। চূড়ান্ত খেলায় দলটি অস্ট্রেলিয়া দলের বিপক্ষে পরাজিত হয়। এছাড়াও, এশিয়া কাপে একাধিকবার শিরোপা জয় করে।
সপ্তদশ শতকের শুরুর দিকে ব্রিটিশরা ভারতবর্ষে ক্রিকেট খেলার প্রচলন ঘটায়। ১৭২১ সালে প্রথমবারের মতো ক্রিকেট খেলা অনুষ্ঠিত হয়। ১৮৪৮ সালে বোম্বেতে পার্সি সম্প্রদায় প্রথম ভারতীয় ক্রিকেট ক্লাব গঠন করে। এ ক্লাবটি ১৮৭৭ সালে ইউরোপীয়দের বিপক্ষে সর্বপ্রথম অংশগ্রহণ করে। ১৯১১ সালে আনুষ্ঠানিকভাবে প্রথমবারের মতো ভারত ক্রিকেট দল গঠিত হয় ও ইংল্যান্ড সফরে যায়। সেখানে দলটি ইংরেজ কাউন্টি দলগুলোর বিপক্ষে প্রতিদ্বন্দ্বিতা করে। ১৯৩২ সালে ভারত ক্রিকেট দল ইংল্যান্ডের বিপক্ষে সর্বপ্রথম টেস্ট ক্রিকেট খেলায় অংশগ্রহণ করে। একই সময়ে ১৯৩৪ সালে প্রথমবারের মতো ইংল্যান্ড ও অস্ট্রেলিয়া মহিলা ক্রিকেট দল টেস্ট খেলায় অংশ নিয়েছিল। কিন্তু, ভারতে মহিলাদের ক্রিকেট খেলার প্রচলন অনেক দেরীতে হয়। ১৯৭৩ সালে ভারত মহিলা ক্রিকেট সংস্থা গঠিত হয়। এরপর ১৯৭৬ সালে ভারতের মহিলারা ওয়েস্ট ইন্ডিজ মহিলা দলের বিপক্ষে প্রথমবারের মতো টেস্ট ক্রিকেটে অংশগ্রহণ করে।
আন্তর্জাতিক ক্রিকেট কাউন্সিলের মহিলাদের ক্রিকেটে উন্নয়ন পরিকল্পনার অংশ হিসেবে ২০০৬ সালে ভারত মহিলা ক্রিকেট সংস্থাকে ভারতীয় ক্রিকেট নিয়ন্ত্রণ বোর্ডের সাথে একীভূত করা হয়।
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত ভারত মহিলা দলের সদস্যদের তালিকা নিম্নরূপ
মিতালী রাজ (অঃ), একতা বিস্ত, রাজেশ্বরী গায়কওয়াড়, ঝুলন গোস্বামী, মানসী জোশী, থিরুশ কামিনি, হারমানপ্রীত কাউর, বেদ কৃষ্ণমূর্তি, স্মৃতি মন্ধনা, মোনা মেশ্রাম, শিখা পাণ্ডে, সুকন্যা পারিদা, পুণম যাদব, দীপ্তি শর্মা, দেবিকা বৈদ্য, সুষমা বর্মা (উইঃ), সনি যাদব।
Players' salaries are as follows:
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
অন্যান্য দলের বিপক্ষে টেস্ট রেকর্ড
শ্রীলঙ্কা জাতীয় মহিলা ক্রিকেট দল

শ্রীলঙ্কা মহিলা ক্রিকেট দল আন্তর্জাতিক ক্রিকেট অঙ্গনে শ্রীলঙ্কার প্রতিনিধিত্বকারী জাতীয় মহিলা ক্রিকেট দল। বর্তমানে দলের অধিনায়কের দায়িত্ব পালন করছেন শশীকলা শ্রীবর্ধনে। ২৫ নভেম্বর, ১৯৯৭ তারিখে কলম্বোর সিংহলীজ স্পোর্টস ক্লাব মাঠে অনুষ্ঠিত নেদারল্যান্ডস দলের বিপক্ষে সর্বপ্রথম ক্রিকেট খেলায় অংশগ্রহণ করে। দলের সেরা ফলাফল হিসেবে রয়েছে ২০১৩ সালের মহিলাদের বিশ্বকাপে ৫ম স্থান অধিকার করা।
১৯৯৭ সালে শ্রীলঙ্কা দলের আন্তর্জাতিক ক্রিকেটে অভিষেক ঘটে। দলটি নেদারল্যান্ডস ক্রিকেট দলের বিপক্ষে ৩ খেলার একদিনের আন্তর্জাতিকে অংশগ্রহণ করে ২-১ ব্যবধানে সিরিজে পরাজিত হয়। এ সিরিজটি ভারতে অনুষ্ঠিত মহিলাদের বিশ্বকাপ ক্রিকেটে অংশগ্রহণের প্রস্তুতিমূলক খেলার অংশ ছিল। কিন্তু বিশ্বকাপে তারা কোয়ার্টার ফাইনাল পর্যন্ত পৌঁছে ইংল্যান্ডের কাছে পরাজিত হয়। পরের বছর সফরকারী পাকিস্তান দলের বিপক্ষে প্রথমবারের মতো ৩টি ওডিআইয়ে অংশ নিয়ে সবগুলোতেই জয়ী হয়। ১৯৯৯ সালে নেদারল্যান্ডস দল শ্রীলঙ্কা সফরে আসলে ৫টি ওডিআইয়েই জয়লাভ করে।
রেবেকা ভ্যানডর্ট, দেদুনু সিলভা, ঈষানী কৌশল্যা, শারিনা রবিকুমার, দিলানি মনোদারা (উইঃ), শ্রীপালি বীরাক্কোদি, সদামালি দোলাওয়াত্তে, সিনি ডি অলউইস, রোজ ফার্নান্দো, দীপিকা রসাঙ্গিকা, শশীকলা শ্রীবর্ধনে (অঃ), রান্দিকা গালহেনাগে, ওশাদি রানাসিংহে, ইনোকা গালাগেদারা, ইনোকা রানাবীরা, চামারি পোলগাম্পোলা, যশোদা মেন্ডিস, চণ্ডিমা গুণরত্নে, নীলাক্ষী ডি সিলভা, হিরোশী আবেসিংহে, মাদুরি সামুদ্দিকা, চামানি সেনেবীরত্নে, উদেশিকা প্রবোদানি, চামারি আতাপাত্তু (সহঃ অঃ), লসন্থি মাদুশানি, প্রসাদিনি বীরাক্কোদি, সান্দুনি আবেবিক্রমা, হাসানি পেরেরা
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
হ্যাপি বার্থডে টু ইউ

হ্যাপি বার্থডে টু ইউ কোন ব্যক্তির জন্মদিন উদযাপনে প্রচলিত একটি গান। এ গানটি সংক্ষেপে হ্যাপি বার্থডে নামে বহুল প্রচলিত। ১৯৯৮ সালে গিনেস বুক অব ওয়ার্ল্ডস রেকর্ডসের তথ্য মোতাবেক জানা যায়, ফর হি’জ এ জোলি গুড ফেলো গানের পর এ গানটি ইংরেজি ভাষায় সর্বাধিক স্বীকৃত গানরূপে বিবেচিত হয়ে আসছে। বিশ্বব্যাপী কমপক্ষে ১৮টি ভাষায় এ গানের কথা অনূদিত হয়েছে।
গুড মর্নিং টু অল শিরোনামীয় গান থেকে হ্যাপি বার্থডে টু ইউ গানে সুর আরোপ হয়েছে। ১৮৯৩ সালে মার্কিন যুক্তরাষ্ট্রের দুই বোন - প্যাটি হিল ও মিলড্রেড জে হিল এ গানটিতে সুরটি প্রয়োগ করেছিলেন। কিন্তু দাবী করা হয় যে, বোনদ্বয় সুরটি নিজেরাই তৈরি করেছিলেন। বিংশ শতাব্দীতেও সুরটি হ্যাপি বার্থ ডে টু ইউ গানের চেয়ে অধিক পরিচিতি পায়। মিলড্রেড গানের সুর করেন ও প্যাটি গানের কথাগুলো লিখেন। প্যাটি কেনটাকি’র লুইসভিল এলাকার লুইসভিল এক্সপারিমেন্টাল কিন্ডারগার্টেন স্কুলের অধ্যক্ষ ছিলেন ও বিভিন্ন ধরনের শিক্ষাপদ্ধতির প্রচলন ঘটিয়েছিলেন। এ কিন্ডারগার্টেনটিতে আধুনিক শিক্ষা পদ্ধতির জন্য পরিচিত ছিল। ১৮৯৩ সালে শিকাগো বিশ্ব মেলায় দুই বোনসহ কিন্ডারগার্টেনকে সম্মানিত করা হয়েছিল। তবে হিল তাঁর বোনের জন্যেই অধিক পরিচিতি পেয়েছেন। অন্যদিকে মিলড্রেড পিয়ানোবাদক ও সুরকার ছিলেন।
আমির সোহেল

আমির সোহেল (); () মুহাম্মদ আমির সোহেল আলী () জন্ম: ১৪ সেপ্টেম্বর ১৯৬৬, হলেন একজন সাবেক পাকিস্তানি ক্রিকেটার এবং বর্তমান পিসিবি প্রধান নির্বাচক। তিনি সাঈদ আনোয়ারের সাথে পাকিস্তানের শ্রেষ্ঠ উদ্বোধনী জুটি হিসেবে পরিচিত।
সোহেল একজন বা-হাতি উদ্বোধনী ব্যাটসম্যান হিসেবে ১৯৮৩ সালে "প্রথম শ্রেণীর ক্রিকেটে" আত্মপ্রকাশ করেন এবং মাঝে মধ্যে বা-হাতি স্পিন বলও করেন। আঠারোো বছর খেলোয়াজী কর্মজীবনে সোহেল পাকিস্তানের হয়ে ১৯৫টি "প্রথম শ্রেণী", ২৬১ "লিস্ট এ", ৪৭টি টেস্ট এবং ১৫৬টি ওডিআই ম্যাচ খেলেছেন।
একজন আক্রমণাত্মক ব্যাটসম্যান হিসেবে সোহেল এর প্রথম শ্রীলঙ্কা দলের বিরুদ্ধে ১৯৯০ সালে ওডিআই খেলায় জাতীয় দলের হয়ে আত্মপ্রকাশ করেন।
সোহেল, ১৯৯৮ সালে ছয় টেস্টে পাকিস্তান দলের অধিনায়কত্ব করেন এবং একটি টেস্ট ম্যাচে দক্ষিণ আফ্রিকাকে পরাজিত করা প্রথম পাকিস্তানি অধিনায়ক হিসেবে মর্যাদা লাভ করেন। তিনি পাকিস্তানের হয়ে ১৯৯৬ থেকে ১৯৯৮ পর্যন্ত ২২টি ওডিআই খেলায় নেতৃত্ব দেন; যাতে ৯টিতে জয়লাভ করে এবং তার ব্যাটিং গড় ছিল ৪১.৫। তিনি শারজায় ওয়েস্ট ইন্ডিজ বিরুদ্ধে অধিনায়ক অভিনয় হিসাবে দায়িত্ব পালন করেন।
সোহেল এর ওয়ানডে শতক দুটি ক্রিকেট বিশ্বকাপের সময় করেছিলেন।